
PARLAMENTUL ROMÂNIEI

CAMERA DEPUTAŢILOR

Comisia pentru apărare, ordine                  

 Bucureşti,   18.04.2002

publică şi siguranţă naţională                     

 PL nr. 175/2002

Nr.32/225





 PL nr. 177/2002

Nr.32/226

A V I Z
asupra proiectului de Lege pentru aprobarea Ordonanţei de urgenţă a Guvernului nr.170/2001 privind atenuarea impactului social ca urmare a procesului de reorganizare a sectorului producţiei de apărare şi asupra proiectului de Lege pentru respingerea Ordonanţei de urgenţă a Guvernului nr.15/2002 pentru modificarea Ordonanţei de urgenţă a Guvernului nr.170/2001 privind atenuarea impactului social ca urmare a procesului de reorganizare a sectorului producţiei de apărare

În  conformitate   cu    prevederile  art.  89   şi  107   din    Regulamentul  Camerei

Deputaţilor, Comisia pentru apărare, ordine publică şi siguranţă naţională a fost sesizată spre dezbatere şi avizare în procedură de urgenţă cu proiectul de Lege pentru aprobarea Ordonanţei de urgenţă a Guvernului nr.170/2001 privind atenuarea impactului social ca urmare a procesului de reorganizare a sectorului producţiei de apărare şi cu proiectul de Lege pentru respingerea Ordonanţei de urgenţă a Guvernului nr.15/2002 pentru modificarea Ordonanţei de urgenţă a Guvernului nr.170/2001 privind atenuarea impactului social ca urmare a procesului de reorganizare a sectorului producţiei de apărare, trimise cu adresele nr. 175 şi, respectiv, nr. 177 din  8 aprilie 2002, înregistrate la comisie sub nr. 32/225  şi nr. 32/226, din aceeaşi dată.

Potrivit prevederilor art.60 din Regulamentul Camerei Deputaţilor, Comisia a dezbătut în procedură de urgenţă proiectele de lege menţionate mai sus, în şedinţa din 16 aprilie 2002.

Membrii comisiei, ţinând seama de prevederile art. 58 din Legea nr.24/2000 şi ale art.66 din Regulamentul Camerei Deputaţilor, au examinat ambele proiecte de lege şi intervenţiile modificatoare adoptate de Senat, expunerile de motive, avizele Consiliului Legislativ şi avizul Consiliului Economic şi Social pentru Ordonanţa de urgenţă a Guvernului nr.15/2002 şi, cu unanimitate de voturi, au hotărât: 

· avizarea favorabilă a proiectului de Lege pentru aprobarea Ordonanţei de urgenţă a Guvernului nr.170/2001 privind atenuarea impactului social ca urmare a procesului de reorganizare a sectorului producţiei de apărare, în forma emisă de Guvern la 13 decembrie 2001, cu toate modificările şi completările ulterioare, aduse prin Ordonanţa de urgenţă a Guvernului nr.15 din 14 februarie 2002, publicată în Monitorul Oficial al României, Partea I, nr.143 din 25 februarie 2002;
· avizarea favorabilă a proiectului de Lege pentru respingerea Ordonanţei de urgenţă a Guvernului nr.15/2002 pentru modificarea Ordonanţei de urgenţă a Guvernului nr.170/2001 privind atenuarea impactului social ca urmare a procesului de reorganizare a sectorului producţiei de apărare, având în vedere că toate prevederile acesteia rămân fără obiect de reglementare,  fiind incluse în cuprinsul Legii pentru aprobarea Ordonanţei de urgenţă a Guvernului nr. 170/2001.
În    raport de obiectul şi conţinutul acestora, proiectele  fac parte din categoria legilor ordinare.

